cyanic-selkie/wikianc huggingface dataset:
5. tramvaju maršruts (Rīga)
Vēsture
Maršruts tika atklāts 1951. gadā, apvienojot 6. un 7. maršrutu. Sākumā kursēja no Sarkandaugavas līdz Bērnu slimnīcai, bet pēc tam pagarināja līdz Jaunmīlgrāvim. 1987. gadā 5. tramvajs no Torņakalna tika novirzīts uz Iļģuciemu. Pēdējos gados šajā maršrutā nav bijušas lielas izmaiņas. 5. tramvaju kādreiz daļēji apkalpoja 4. tramvaju depo, bet kad 2010. gada novembrī 4. depo likvidēja, 5. tramvaju sāka apkalpot tikai 3. tramvaju depo. Šobrīd 5. tramvajs ir trešais garākais tramvaja maršruts Rīgā. Sākot ar 2013. gada 4. septembri 5. tramvajam tika izveidota jauna pieturvieta "Kultūru vidusskola" abos virzienos. Viena atrodas starp pieturām "Ganību dambis" un "Lugažu iela" virzienā uz Mīlgrāvi. Otra atrodas starp pieturām "Lugažu iela" un "Pētersalas iela" virzienā uz Iļģuciemu.
Oļegs Znaroks
Spēlētāja karjera
1978.-1982. gadā O. Znaroks spēlēja PSRS Augstākās līgas komandā Čeļabinskas "Traktor", bet pēc tam pārcēlās uz Rīgu. 7 sezonas nospēlējis Rīgas "Dinamo", viņš nonāca AHL klubā Menas "Mariners" no kura centās sasniegt NHL, tomēr tas neizdevās un pēc 6 AHL nospēlētām spēlēm O. Znaroks devās uz Vāciju, kur pievienojās Landsbergas EV klubam. Vēlāk 5 sezonas aizvadīja citā Vācijas klubā - Freiburgas "Woelfe", bet savu spēlētāja karjeru O. Znaroks beidza 2002. gadā Vācijas 2. bundeslīgas klubā Heilbronnas "Falken".
Ventava
Pārvaldes centrs
Ventavas pārvaldes centrs atradies Sagarē (Saggara) Ventas lejtecē, tādēļ pāvesta legāta Alnas Balduīna 1230. gada līgumā ar kuršiem tā saukta par "Sagares zemi" (terra Saggara). Vietvārds "Sagere" sastopams arī 1253. gada Kursas dalāmajā grāmatā kā apzīmējums Ventas grīvai.
5. tramvaju maršruts (Rīga)
Agrākie pieturvietu nosaukumi:
Uz pieprasījumu (pieturvieta slēgta)
Fābrika Kokvilna (pārdēvēta par Rāmuļu iela )
Bārda (nozīmju atdalīšana)
Bārda var būt:
Dzelzceļa līnija Jelgava—Liepāja
No 2023. gada 31. jūlija satiksme starp Rīgu un Liepāju tiek nodrošināta katru dienu, bet svētdienās — divreiz dienā.
Vēsture
No 2019. gada decembra norīkoti papildu reisi sestdienās no rīta no Liepājas uz Rīgu un svētdienās pēcpusdienā no Rīgas uz Liepāju.
Rīgas 1. slimnīca
Rīgas pilsētas 1. slimnīca
1910. gadā slimnīca ieguva '''Rīgas pilsētas 1. slimnīcas''' nosaukumu, jo Pārdaugavā sāka Rīgas pilsētas 2. slimnīcas celtniecību. Pirmajā pasaules kara apstākļos 1915. gadā 60 vietas rezervēja karavīriem. Šajā laikā slēdza Vecmāšu skolu. 1919. gadā LSPR varas iestādes apcietināja vairākus slimnīcas darbiniekus, nošāva slimnīcas direktoru Kārli Deibneru un ārstu Edgaru Meiju. Par slimnīcas galveno ārstu un direktoru iecēla ginekologu Ernestu Putniņu. Ambulancē atcēla ārstniecības maksu, atjaunoja Vecmāšu skolu. 1920. gadā slimnīca kļuva par Latvijas Universitātes Medicīnas fakultātes klīnisko bāzi, sākās studentu apmācība. 1922. gadā nodibināja specializēto uroloģijas nodaļu, ierīkoja kabinetus elektrokardiogrāfijai, zarnu skalošanai u.c. Izveidoja Oftalmoloģijas klīniku. Jaunas telpas ieguva dermatoveneroloģijas nodaļa. 1923. gadā atvēra specializēto acu slimību nodaļu ar sešām vietām. 1926. gadā atklāja specializēto ausu, kakla un deguna slimību nodaļu ar 14 vietām. Līdz 24 vietām paplašināja acu slimību nodaļu. Atklāja tuberkulozes nodaļu, kurā vienlaicīgi varēja ārstēties 150 slimnieki. 1927. gadā Pāvils Mucenieks veica pirmo torakoplastikas operāciju Latvijā. Slimnīca iegādājās pirmo automašīnu ātrās palīdzības sniegšanai. 1928. gadā par slimnīcas direktoru un galveno ārstu sāka strādāt Dr. med. Kārlis Ādamsons. Tā kā bija radusies nepieciešamība paplašināt Medicīnas fakultāti, uz Rīgas pilsētas 2. slimnīcu Pārdaugavā pakāpeniski pārcēla ķirurģijas, terapijas, iekšķīgo slimību, ginekoloģijas, nervu slimību, patoloģiskās anatomijas klīnikas. Slimnīcā ārstniecisko un apmācību darbu kopā turpināja dermatoveneroloģijas un oftalmoloģijas klīnikas, izveidoja otorinolaringoloģijas klīniku. 1932. gadā sāka praktizēt tiešās asinspārliešanas procedūras. Turpmāko piecu gadu laikā 245 gadījumos asinis pārlēja no cilvēka cilvēkam. 1934. gadā slimnīcas vadību pārņēma internists, divu valsts prezidentu - Gustava Zemgala un Kārļa Ulmaņa ārsts Arturs Eicens. Kārlis Balodis veica pirmo radzenes pārstādīšanu Latvijā. 1935. gadā slimnīcā kopumā strādāja 515 darbinieki (42 ārsti un viens zobārsts, 11 feldšeri, 3 vecmātes, 8 farmaceiti, 55 žēlsirdīgās māsas, 110 slimo kopēji). Tika apstiprināta maksa par pakalpojumiem: zoba izraušana maksāja 2 Ls, apendektomija - 40, cirkšņa trūces operācija - 45, kuņģa rezekcija - 45, krūšu rentgens - 3, cukura noteikšana asinīs - 5, urīna analīze - 2 Ls. 1937. gadā tika atklāta nervu slimību nodaļas jaunā ēka ar 104 vietām, tās vadītājs no 1939. gada bija Arnolds Vēverbrants. Bija uzcelta plaša virtuve. Slimnīcā šajā laikā bija 973 gultasvietas. 1938. gadā slimnīcā bija jau 1001 gultasvieta. Apstiprinātā ārstēšanās maksa 3-5 Ls diennaktī. 1939. gadā par slimnīcas direktoru un galveno ārstu tika iecelts Kārlis Vanadziņš. Vecmāšu skolā sāka apmācīt arī medicīnas māsas, tādējādi skola kļuva par Māsu un vecmāšu skolu. Vairāki labi vācu izcelsmes speciālisti repatriējās uz Vāciju.
Rīgas 1. slimnīca
1999. gadā slimnīca atguva vēsturisko Rīgas 1. slimnīcas nosaukumu. 2001. gadā pirmo reizi Baltijā stomas slimniekam tika ievietots mākslīgais taisnās zarnas sfinkteris. To veica Andrejs Pavārs un Jevgēnijs Maslobojevs. 2006. gadā Endoskopijas nodaļā tika uzsākta bezvadu jeb kapsulas endoskopija (Sabri Abdulmassihs). ERAF projekta ietvaros pēc arhitektes Olitas Upacieres projekta tika pabeigta slimnīcas Uzņemšanas nodaļas renovācija. 2007. gadā ieviesta bariartriskās ķirurģijas metode vispārējas adipozitātes ārstēšanai (Juris Žarinovs). 2008. gadā Neiroloģijas nodaļā darbību uzsāka insulta vienība.
No 2006. līdz 2016. gadam Rīgas dome ar ERAF finansiālu atbalstu veica 1. slimnīcas Uzņemšanas nodaļas (2006) un 17. korpusa (2012) renovāciju ar oftalmoloģijas un otolaringoloģijas stacionāra nodaļu izveidi un "Bruņinieku" poliklīnikas izveidi 1. korpusā. 2013. gada oktobrī atklāja rekonstruēto 23. korpusu jeb „Šarlotes” poliklīniku. 2014. gada sākumā pabeidza 22. korpusa renovāciju, iekārtojot ģimenes ārstu prakses un Arodveselības nodaļu. 2014. gadā 8. korpusā atklāja operāciju bloku ar sešām operāciju zālēm, intensīvās terapijas nodaļa un sterilizācijas bloku. 2016. gadā atklāja atjaunoto vēsturiskās Rīgas 1. slimnīcas administratīvās ēkas fasādi Bruņinieku ielā 5.
Austrālijas sieviešu basketbola izlase
Pašlaik (2023. gada 28. februāris) Austrālijas izlase FIBA Pasaules izlašu rangā ieņem 3. vietu.
Briņģu ezers
Briņģu ezers (arī Briģu ezers, Sustalas ezers, Zusteļu ezers) ir strauji aizaugošs ezers Cēsu novada Inešu pagastā. 1970. gadu sākumā ezera krastos bija divas peldvietas ar smilšainu dibenu. 20. gadsimta otrajā pusē ezers strauji aizaudzis. 1952. gadā veiktā inspekcija raksturo ezera dibenu kā smilšainu, bet jau 1974. gadā — kā dūņainu. Mūsdienās no zālēm brīvi tikai atsevišķi laukumi, tādēļ ezers vairs atpūtai nav piemērots. Ezerā konstatētas 8 zivju sugas, no kurām visvairāk raudu un plaužu.
Pēc nostāstiem senāk ezers ir bijis ievērojami lielāks un tam bijusi viena kokiem apaugusi saliņa. Ezers vēlāk ir nosusināts, lai iegūtu lauksaimniecībā izmantojamas pļavas. Saliņa arī mūsdienās ir redzama kā ar mežu apaudzis paugurs ezera austrumu krastā.
Hetu arhitektūra
Hetu arhitektūra ir raksturīga ar virkni savdabīgām iezīmēm, kas veidojušās senā pagātnē un kurām nav līdzības ar kaimiņvalstīm, kā piemērs, heti izmantoja lielizmēra būvmateriālus, kas deva iespēju izveidot pārsegumus tuneļiem, vārtiem un būvēm. Masīvie materiāli tika izmantoti cokolu un ēku stabveida karkasa izveidē, kur kolonnas tika veidotas no akmens un māliem. Heti izmantoja četrstūrainus, bez bāzes un kapiteļiem, stabus no koka, akmens un māla, kā arī savdabīgas jumta konstrukcijas bez parapetiem un jumta izbūvēm. Monumentālām ēkām bija raksturīgs nesimetrisks plānojums un ēkas kopējā struktūra. Pēc jaunās valsts krišanas izveidojās nelielas kņazistes un pilsēta, un arhitektūras attīstība tika pārtraukta. Sākoties pirmajai tūkstošgadei p.m.ē., sākās jauna kultūras atdzimšana, kas kļuva par cēloni sīru — hetu arhitektūras uzplaukumam. Tās pieminekļi atrodas no Malatijas ziemeļiem līdz Hamas dienvidiem, bet austrumos stiepjas līdz Eifratai. Sīru - hetu arhitektūrā parādās jauni elementi — tādi kā ģeometriskās pilsētas plānošanas principi - ēku būvniecībā bija raksturīgas Bithilani, ko iezīmēja divas šauras telpas paralēli galvenai fasādei, kura pirmā no tām bija ar ieejas portiku ar vienu vai trim kolonām uz kurām veda trepes, garā istaba aiz portika — bija troņu zāle. No trijām pusēm troņu zālei atradās mazākas telpas, tādas kā: guļamistabas, kāpnes uz otro stāvu u.c. Telpas kalpiem atradās ārpus ēkas. Vecākā no šāda veida ēkām datēta ar 9. gs.p.m.ē. Šajā ēkā portika balsti tika izveidoti kā cilvēka figūras, stāvošas uz divām lauvām un vērša. Ziemeļsīrija bija apsekota senā pilsēta Samāla. Kalnu pakājē tika atrastas pilsētu norobežojošas dubultsienas ar trijiem vārtiem, kuru ieejas daļā greznoja bareljefi un nelielas telpas. Iekšpilsētā atradās augšējā pils, citadele un apakšējā pils. Apbūvē - pilsētas iekšienē ēkas bija uzbūvētas uz koka pāļiem, kas bija izskaidrojams ar zemestrīcēm. Samālas pilīs bija izbūvētas piecas Bithilani, savstarpēji saistītas ar slēgtām arkādēm un atklātiem pagalmiem. Katrā no šīm būvēm bija vannasistaba un guļamistabas. Otra Sīruhetu pilsēta — Karhemiša bija apjosta ar biezu sienu no ķieģeļu mūra uz akmens pamatiem. Galvenās sabiedriskās būves atradās apkārt citadeles laukumam, uz kuru veda plata iela. Ēku galvenās sienas tika veidotas uz neapstrādāta akmens pamatiem, kur pirmās rindas tika veidotas kā pareizs akmens mūrējums, virs akmens mūrējuma turpinājās ķieģeļu mūra siena, kas no abām pusēm tika apstrādāta ar māliem.
3. tramvaju maršruts (Rīga)
3. tramvaju maršruts ir Rīgas sabiedriskā transporta tramvaju maršruts, kas kursē no Juglas apkaimes Vidzemes priekšpilsētā līdz Ķengaragam, Latgales priekšpilsētā.
The Islanders
The Islanders ir mūzikas grupa, kuras sastāvā ir dalībnieki no Kipras, Norvēģijas, Skotijas, Velsas un Anglijas.
Laucis
Uzvedība
Laucis līdzīgi kā meža pīle lielāko tiesu uzturas ūdenī. Tas nav tik tramīgs kā citas dumbrvistiņu dzimtas sugas, un to bieži var novērot atklātos ūdeņos vai pastaigājoties krasta zālē. Paceļoties spārnos, tas kādu laiku skrien pa ūdeni. Arī uz zemes laucis īsās distancēs pārvietojas šādi, pa īstam nepaceļoties spārnos. Laucis ir skaļš putns, tas daudz klaigā un savā starpā sasaucas, īpaši naktī. Laucis ir teritoriāls putns un pārošanās laikā kļūst agresīvs. Teritoriju sargā abi vecāki. Ārpus pārošanās laika lauči mēdz izveidot nelielus barus, lai kopīgi barotos. Barojoties laucis īslaicīgi ienirst, nedaudz palecoties gaisā.
Ligzdošana
Laucis ligzdu veido niedrājā uz dūkstu pamata. Ligzdas būvniecībai tiek izmantotas kritušas niedres un zāle. Laucis būvniecībai izmanto arī dažādus krastā atrastus atkritumus, piemēram, plastikas maisiņus. Dējumā ir 5—10 olas. Reizēm laucim ir vairāki perējumi sezonā (2—3). Izdzīvo tikai neliela daļa cālēnu, jo tie ir iecienīts medījums gārņiem un kaijām. Ja trūkst barības, vecāki kļūst samērā brutāli pret saviem mazuļiem. Tie knābj mazos cālēnus, kas nāk lūgties barību. Knābšana izbeidzas tikai tad, ja mazais pārstāj lūgties. Reizēm cālēns tiek noknābts līdz nāvei, ja tas nepārtrauc lūgšanos.
Dari
Dari bija iecienītākā literārā un administratīvā valoda starp tiem, kuriem tā nav dzimtā valoda, piemēram, puštuniem un moguliem, gadsimtiem ilgi pirms modernā nacionālisma uzplaukuma. Tāpat kā irāņu persiešu un tadžiku persiešu valoda, dari persiešu valoda ir viduspersiešu valodas turpinājums, kas ir Sasanīdu impērijas oficiālā reliģiskā un literārā valoda (224.–651. gads p.m.ē.), kas pati ir turpinājums senpersiešu valodai, ahemenīdu valodai (550.–330. gads p.m.ē.). Vēsturiskajā lietojumā dari atsaucas uz Sasanīdu viduspersiešu galma valodu.
Tibetas brūnais lācis
Tibetas brūnais lācis dzīvo Tibetas plakankalnes austrumos. Savvaļā tā ir ļoti reti sastopama brūno lāču pasuga. Pirmo reizi tas tika klasificēts 1854. gadā. Tibetas brūnais lācis ir saistīts ar leģendām par sniega cilvēku. Zinātnieku grupa 1960. gadā devās kalnos, lai atrastu sniega cilvēku. Viņi atrada divus spalvainus ādas fragmentus. Vietējie iedzīvotāji apgalvoja, ka spalvainā āda pieder sniega cilvēkam. Vēlāk izpētot ādu tuvāk laboratorijā, zinātnieki secināja, ka āda pieder lācim.
Vācu valoda
Eiropa
Pārējā Eiropā daudz vācvalodīgo dzīvo Itālijas ziemeļos, Beļģijas austrumos, un Francijā, Elzasas reģionā. Vācu valoda plaši izplatīta arī vairākos ciematos Dānijas dienvidos.
Lerijs Brauns
Savas profesionālā basketbolista karjeras laikā spēlēja ABA līgas klubos: Ņūorleānas "Buccaneers", Oklendas "Oaks", Vašingtonas "Caps", Virdžīnijas "Squires" un Denveras "Rockets". Tāpat bija ASV izlases sastāvā 1964. gada vasaras olimpiskajās spēlēs Tokijā, kur amerikāņi izcīnīja zelta medaļas.
Koraļļu jūra
Koraļļu jūra ir slavena ar to, ka tajā atrodas pasaulē lielākais koraļļu rifs — Lielais Barjerrifs. Lielākā daļa jūras atrodas Austrālijas teritorijā. Jūrā ļoti daudz koraļļu salu, lielākā daļa no tām ir neapdzīvotas. Vietām salas veido savdabīgu milzu labirintu. Koraļļu jūrā atrodas arī Lihū rifs — viens no pasaulē lielākajiem atoliem, šī atola lagūnas platība ir ap 2500 km², bet atola sauszemes platība — tikai 0,91 km².
Nācija
Nācija (no la — 'cilts, tauta') ir vēsturiski izveidojusies cilvēku kopība, kurai ir kopīga valoda, teritorija, saimnieciskā dzīve, kultūra un psiholoģijas īpatnības.
Latvijas futbola izlase 2004. gada Eiropas čempionāta kvalifikācijā
Laika posmā no 2002. gada septembra līdz 2003. gada novembrim Latvijas futbola izlase piedalījās 2004. gada Eiropas čempionāta kvalifikācijas turnīrā. Finālturnīrs norisinājās 2004. gada jūnijā un jūlijā Portugālē.
Polija - Latvija
2002. gada 12. oktobris
Bioloģiskā daudzveidība
Bioloģiskā daudzveidība jeb biodaudzveidība ir visu dzīvības formu variācija jebkurā bioloģiskās organizācijas līmenī.
Latvijas futbola izlase 2004. gada Eiropas čempionāta kvalifikācijā
Latvija - Sanmarīno
2003. gada 30. aprīlis
Bioloģiskā daudzveidība
Dzīvotnes iznīcināšana
Lielākā daļa sugu iznīkšanas notiek cilvēku aktivitātes dēļ, jo īpaši augu un dzīvnieku dabisko dzīvotņu iznīcināšana. Izmiršanas rādītāju paaugstināšanās ir galvenokārt cilvēku organisko resursu patēriņa dēļ, īpaši tropisko lietus mežu iznīcināšanas rezultātā.
Eksotiskās (invazīvās) sugas
Liela unikālo sugu daudzveidība visā pasaulē eksistē tikai tādēļ, ka tās ir atdalītas ar dabiskām barjerām, galvenokārt, lielām upēm, jūrām, okeāniem, kalniem un tuksnešiem. Šīs barjeras dabiskos procesos nav viegli šķērsojamas, tomēr cilvēce ir izveidojusi transporta sistēmu, kuras rezultātā sastopas sugas, kuras nekad evolūcijas procesā nebūtu nonākušas saskarsmē. Plaša eksotisko sugu introdukcija ir nopietns potenciālais drauds bioloģiskajai daudzveidībai. Invazīvajām sugām bieži vien ir īpašības, kas padara tās īpaši konkurētspējīgas, ar spējām labi nostiprināties un ātri izplatīties, samazinot endēmo sugu efektīvo dzīvotni.
Latvijas futbola izlase 2004. gada Eiropas čempionāta kvalifikācijā
Latvija - Polija
Latvija: Koliņko - Isakovs, Zemļinskis, Stepanovs, Blagonadeždins - Bleidelis, Lobaņovs, Laizāns, Rubins (Semjonovs 76') - Verpakovskis (Štolcers 82'), Prohorenkovs (Rimkus 79').
Pārkrievošana
Valodu autonomija (1721—1830)
Krievijas Impērijai anektējot Baltiju, Somiju un daļu no Polijas, impērija ieguva teritorijas ar daudz attīstītāku kultūras un pārvaldes līmeni. Pēc Vidzemes un Igaunijas kapitulācijas 1710. gadā tās saglabāja plašu pārvaldes autonomiju, ko pēc 1795. gada Kurzeme un Zemgales hercogistes aneksijas piemēroja arī šai provincei. Līdzīgu valodas un reliģijas autonomiju ieguva Somijas lielhercogiste (1809) un Polijas Karaliste (1815). Pamatizglītību zemniekiem nodrošināja vietējā valodā, bet augstākajā izglītībā joprojām lietoja vācu un poļu valodas. Igauņu un latviešu brīvlaišana (1816—1819) noveda pie plašākām pamatizglītības iespējām vietējās valodās. Bijušās Polijas-Lietuvas ūnijas leišu un rutēņu teritorijā augstākā izglītība un pārvalde joprojām notika poliski. Ebrejiem nometinājuma joslā lika mācīties krieviski, poliski vai vāciski, kā arī administrāciju nodrošināt vienā no šīm valodām. Katrīna II likvidēja nemierīgā Ukrainas hetmanāta pašnoteikšanos, ieviešot tā pārvaldē krievu valodu. Vietējā aristokrātija no poļu un ukraiņu valodas pārgāja uz krievu. Līdzīgi krievu valodu ieviesa Smoļenskas apkārtnē pārpoļotās baltkrievu elites vidū.
Jaungvinejas jūra
Ģeogrāfija
Jūras gultnē atklātas bagātas vara, cinka, sudraba un zelta rūdu iegulas. Rūdas veido zemūdens karstie avoti (venti), ap kuriem izveidojušies arī savdabīgi organismi.
Ivo Lakučs
Ivo Lakučs (dzimis Valmierā) ir latviešu BMX riteņbraucējs un BMX treneris. I. Lakučs ir viens no BMX riteņbraukšanas aizsācējiem Latvijā, startējis arī treka riteņbraukšanā. Izglītību ieguvis Latvijas Sporta pedagoģijas akadēmijā.
Artūrs Matisons
Artūrs Matisons (dzimis Valmierā) ir latviešu BMX riteņbraucējs. 2006. gada Eiropas čempions.
Karuzes kauja
Kaujas norise
Aizsalušajā Muhu salas jūras šaurumā netālu no Karuzes Ordeņa kavalērija uzbruka Traideņa karaspēkam, kas uz ledus no ragavām izveidoja aizsardzības valni un sekmīgi atvairīja jātniekus. Pēc tam tika sakauti arī Ordeņa galvenie spēki, tuvcīņā krita mestrs Oto un 52 bruņnieki. Pēc tam kaujā iesaistījās arī Tērbatas un Leāles bīskapu un Tallinas vietvalža karaspēks, kas tomēr arī bija spiesti atkāpties, atstājot kaujas laukā 600 kritušo. Traideņa vadītajam karaspēkam bijis 1600 kritušo. Ordeņa mestrs tika apglabāts Karuzes baznīcā.
Esene
Kopš vēlo viduslaiku bruņniecības un ilgiem laikiem kā vienam no svarīgākajiem kalnrūpniecības centriem Vācijā, Esene vienmēr ir bijusi svarīgs ekonomikas centrs. Esenē patlaban, tāpat kā jau iepriekš, kad tā bija nozīmīgs rūpniecības centrs, atrodas svarīgu uzņēmumu valdes, kuri šobrīd pasaulē pazīstami kā industrijas kultūras monumenti. Pēc smagās rūpniecības norieta pēdējos četrdesmit gados Esenes pilsēta, piedzīvojot strukturālas pārmaiņas, ir spējusi attīstīt plašu pakalpojumu sektoru. Kopš 1958. gada Esenē atrodas vācu Romas katoļu bīskapa rezidence, bet kopš 1972. gada Esene ir "Universitātes pilsēta".
Ģeogrāfija
Esene atrodas Rūras apgabala centrā, vairāk uz ziemeļiem no Rūras upes. Rūras upe starp pilsētas daļām Kupferdrēhu, Haizingenu, Fišlākenu un Verdenu veido tādu kā aizsprostu, kurā atrodas Baldeneizē ezers.
Trikātas viduslaiku pils
Vēsture
Vēstures avotos Trikātas pils pirmo reizi pieminēta Indriķa hronikā kā Tālavas vecākā Tālivalža mītnes vieta, kur viņš tika nogalināts 1215. gadā. Pēc 1224. gada Tālavas dalīšanas līguma Trikāta nokļuva Zobenbrāļu ordeņa pārvaldē. Vartbergas Hermaņa Livonijas hronikā minēts, ka ordeņa mestrs Villekens no Endorpas 1284. gadā cēlis baznīcu Trikātā. Savukārt Rusova Livonijas hronikā minēts, ka Livonijas ordeņa mestrs cēlis trīs pilis - Valmieru, Burtniekus un Trikātu. Dokumentos Trikātas ordeņa pils (Trikaten) pirmo reizi minēta 1429. gadā, kad tā kalpojusi par ordeņa fogta rezidenci.
Vostokas ezers
Atklāšana un izpēte
Ezera ūdens tiek novērtēts kā ļoti vecs. Iesākumā tika pieņemts, ka ka ezeru piepilda tas pats ūdens, kas to pildīja ūdenstilpes veidošanās laikā, novērtējot tā vecumu ap 1 miljonu gadu. Vēlākie pētījumi uzrādīja, ka ūdens apmaiņa ezerā notiek, ūdenim piesalstot pie ledus vairoga ezera malās un aizvirzoties prom ledāja dreifa rezultātā un papildinoties no spiediena izraisītas ledus kušanas citos ledāja apvidos virs ezera. Ezerā šādas piesalšanas un kušanas rezultātā ūdens pilnībā apmainās katrus 13 000 gadus. Salīdzinājumam, līdzīga apjoma Mičiganas un Hūrona ezeriem kopējā ūdens apmaiņa periods ir ap 50 gadiem.
Rīgas loža "Apollo"
Jaunu ložu dibināšana
Konflikta rezultātā no ložas „Apollo” aizgājušie brāļi 1785.gadā izveidoja jaunu ložu „Asträa” Rīgā (patents Nr.413) Krievijas provinciālložas pakļautībā. Visai drīz loža „Apollo” atkal pārgāja zviedru rituālā kopā ar tās jauno ložas meistaru baronu Vilhelmu Fridrihu Ungernu-Šternbergu (1752-1832). Tā vietā Krievijas provinciālložas lielmeistars Jelagins Rīgā nodibināja divas jaunas ložas — „Konstantin zum gekrönten Löwe” ("Konstantīns pie kronētās lauvas") 1787.gadā un „Zur kleinen Welt” ("Mazā pasaule") 1790.gadā.
1684. gads
1684. bija garais gads, kas sākās sestdienā.
Ziemeļu olings
Ziemeļu olinga tuvākie radinieki ir divas ieleju olingu sugas no Panamas un Dienvidamerikas ziemeļrietumiem (ielejas rietumu olings (Bassaricyon medius) un ielejas austrumu olings (Bassaricyon alleni)), no kurām ziemeļu olings atdalījās pirms apmēram 1,8 miljoniem gadu.
Sistemātikas izmaiņas
Šī ir pirmā olingu suga, kas tika identificēta un aprakstīta. Ilgu laiku valdīja uzskats, ka tā ir vienīgā. Ar laiku tika atzītas 5 olingu sugas, bet 2013. gadā, balstoties uz jaunākajiem morfoloģiskajiem un ģenētiskajiem pētījumiem, tika veiktas izmaiņas olingu ģintī. Vairākas līdz tam atsevišķas sugas (Bassaricyon lasius un Bassaricyon pauli) tika apvienotas ar divām kuplastes olinga pasugām (B. g. gabbii, B. g. richardsoni) un izveidota ziemeļu olinga suga, bet Dienvidamerikā dzīvojošā kuplastes olinga pasuga (Bassaricyon gabbii medius) kļuva par atsevišķu sugu - ielejas rietumu olingu (Bassaricyon medius).
Izskats un īpašības
Ziemeļu olings ir neliela, slaida auguma plēsējs ar garu, kuplu asti, kas ir garāka par ķermeni. Tā pakaļkājas ir ievērojami garākas nekā priekškājas. Seja ir apaļa ar īsu purnu, lielām acīm un īsām, noapaļotām, plati novietotām ausīm. Kažoks biezs un mīksts, krāsa brūna, dzeltenbrūna vai pelēkbrūna, pavēdere gaiša. Astes matojumā var saskatīt gredzenveida krāsojumu. Pēdas matotas ar viegli saplacinātajiem pirkstiem, kuriem ir ļoti asi nagi. Ziemeļu olings ir lielākais no visiem olingiem, tā ķermeņa garums ir 35—47 cm, astes garums 40—52 cm, svars 1,13—1,58 kg. Abi dzimumi ir apmēram vienā augumā. Ziemeļu olingam zem astes ir pāris ar anālajiem dziedzeriem, no kuriem briesmu gadījumos izdalās asi smirdīgs sekrēts.
Vairošanās
Ziemeļu olings var vairoties visu gadu, tam nav īpašas pārošanās sezonas. Grūsnība ilgst 73—74 dienas. Piedzimst tikai viens nevarīgs un akls mazulis. Jaundzimušais sver 55 g. Pēc 27 dienām atveras acis un pēc 2 mēnešiem tas sāk ēst pieaugušo dzīvnieku barību. Par mazuli rūpējas tikai māte. Dzimumbriedumu jaunie oplingi sasniedz 21 mēnešu vecumā. Nebrīvē ziemeļu olings dzīvo līdz 25 gadiem.
Svētais Mārtiņš
Dzīvesgājums
Amjēnā viņš piedzīvoja vīziju, kura kļuva par visbiežāk citēto stāstu viņa dzīves aprakstā. Amjēnas pilsētas vārtos viņš ieraudzīja gandrīz kailu ubagu. Impulsa vadīts, Mārtiņš nogrieza pusi no sava apmetņa un iedeva ubagam. Tajā pašā naktī Mārtiņš sapnī esot redzējis Jēzu, kurš sacījis "Šis ir Mārtiņš, viņš nav kristīts, bet apsedza mani ar savu apmetni". Vēlākos laikos Franku karaļi kaujā kā karogu izmantoja Svētā Mārtiņa apmetņa pusi, kuru latīniski sauca par cappa, bet garīdznieku, kurš to nesa, par cappellanu, no kā radies kapelāna vārds.
1680. gads
1680. bija garais gads, kas sākās pirmdienā.
Ungāru īpašvārdu atveidošana
Ungāru valodas īpašvārdu atveidošana latviešu valodas vidē tiek veikta pēc fonētiskās transliterācijas principa. Ungāru valodas alfabēta burti un burtkopas tiek tieši pārlikti latviešu valodas ortogrāfijā, pakļaujot šos vārdus gramatizācijai.
Ugandas valsts vadītāju uzskaitījums
Ugandas Pirmā Republika (1963 — 1971)
{{legend| #0047AB | Kabaka Jeka |border=1px solid #AAAAAA}} {{legend| red | Ugandas Tautas kongress |border=1px solid #AAAAAA}}
Ondržejs Pavelecs
Spēlētāja karjera
Pēc vairākām Kladno hokeja skolas sistēmā pavadītām sezonām, 2005. gada NHL draftā Pavelecu izvēlējās Atlantas "Thrashers" vienība, un jau tanī pašā vasarā Ondržejs pārcēlās uz Ziemeļameriku, pievienojoties QMJHL klubam Keipbretonas "Screaming Eagles". 2007.—08. sezonā Ondržejs piedzīvoja arī savu debiju NHL, Atlantas kluba rindās aizvadot septiņas spēles, bet pārējo sezonu pavadot AHL klubā Čikāgas "Wolves", kura rindās izcīnīja līgas čempiones titulu — Kaldera kausu. 2008.—09. sezonā Pavelecs "Thrashers" rindās aizvadīja 12 spēles, bet 2009.—10. sezonā — jau 42 spēles. 2010.—11. sezonā Ondržejs jau bija Atlantas kluba pamatvārtsargs.
Tehnoloģiju inovācija
Tehnoloģiju inovācija (no latīņu novus - jauns) apzīmē jauninājumu, jaunievedumu. Tehnoloģiju inovācijas ir process, darbība, inovācijas kā galarezultāts (jauna prece, jauns pakalpojums, jaunievedumi, izmaiņas tehnoloģijās, sabiedrības dzīvē u.c.). Tehnoloģiju inovācijas pamatā ir uzlabot kādu jau esošu produktu, pārveidojot to atbilstoši mūsdienu sabiedrības prasībām.
Baku
Ģeogrāfija
Pilsētai arī ir pakļauti 48 ciemati.
2007.—2008. gada LBL sezona
'''LBL 2007./2008. gada sezona''' bija 17. Latvijas Basketbola līgas sezona. Sezona sākās. Tajā piedalījās 17 komandas no 11 pilsētām, kas tika sadalītas divās divīzijās pēc spēku samēra. 1. divīzijā spēlēja astoņas spēcīgākās komandas. Trīs no tām (ASK Rīga, BK Ventspils un Barons/LMT) ar pārējām savas divīzijas komandām aizvadīja divas spēles, bet pārējās piecas komandas savā starpā tiekās četras reizes. Vietu secība turnīra tabulā tika noteikta aprēķinot uzvarēto spēļu procentu. II divīzijas 9 komandas aizvadīja četru apļu turnīru, pēc kura četras labākās iegūva tiesības spēlēt izslēgšanas spēlēs. Pēdējā vietā palikusī komanda zaudēja tiesības spēlēt LBL. Sezona noslēdzās 2008. gada 25. maijā. Par čempioni pirmo reizi kļuva Barons/LMT komanda, finālā pārspējot ASK Rīga sērijā ar 4:1. Otro gadu pēc kārtas par čempioniem kļuva Rīgas komanda. Bronzas medaļas izcīnīja BK Ventspils, kas pusfinālā atzina ASK Rīga pārākumu, bet sērijā par bronzu pieveica VEF Rīga.
Kronvalda bulvāris
Kronvalda bulvāris ir Rīgas iela, kas atrodas Ziemeļu rajonā, Centra apkaimē. Ielas garums ir 730 metri, tā klāta ar asfalta un bruģa segumu.
Vara laikmets
Eiropā pirmās vara laikmeta liecības ir datētas jau no 7500. gada p.m.ē. Vara laikmets Eiropā ilga līdz pat 3. tūkstošgadei p.m.ē. Citās pasaules vietās tas bija vēlīnāks vai arī tāda nebija.
Oto Štrasers
Oto Štrasers (de, — ) bija vācu politiķis, kas NSDAP pārstāvēja kreiso spārnu. Kopā ar brāli Gregoru Štraseru viņi izveidoja savu frakciju NSDAP iekšienē, kura vēlāk atšķēlās no NSDAP, izveidojot Melno fronti.
Marks Rotko
Biogrāfija
1921. gadā viņš iestājās Jeila Universitātē, taču kritizēja to kā pārāk elitāru un rasistisku. Pēc diviem gadiem pārcēlās uz dzīvi Ņujorkā, kur ņēma aktierstundas un mācījās pie Maksa Vēbera (Max Weber) Mākslas studentu līgā (1924—1927), iepazīstoties ar kubismu un Pola Sezana daiļradi. Lielu ietekmi uz viņu atstāja arī vācu sirreālistu Maksa Ernsta un Volfganga Pālena darbi. 1932. gadā apprecējās ar Edīti Sahari (Edith Sachar), 1940. gadā nomainīja uzvārdu uz Rotko (Rothko). 1945. gadā apprecējās otro reizi ar Melu Beistli (Mell Beistle), 1950. gadā viņam piedzima meita Keita. 1950. gadā piecus mēnešus pavadīja studiju ceļojumā Eiropā. 1956. gadā notika pirmā gleznu pārdošana kolekcionāram Dankanam Filipsam, kam sekoja pasūtījums restorāna Four Seasons izdaiļošanai (1958), Hārvarda Universitātes sienas gleznojumiem (1961—1962) un Rotko kapelai Hjūstonā (1964). 1963. gadā viņam piedzima dēls Kristofers.
Tīraine (stacija)
Vēsture
2020. gadā biļetes cena līdz Rīgai ir 0,90 EUR (ceļā aptuveni 13 minūtes), bet līdz Jelgavai 2,10 EUR (ceļā apmēram 32 minūtes).
AG2R Citroën Team
Vēsture
1992. gadā Vinsents Lavenī neilgi pēc profesionālās braucēja karjeras beigām izveidoja profesionālu komandu, kā galveno sponsoru piesaistot Chazal. Lavenī jau iepriekš bija piesaistījis Chazal kā sponsoru savai pēdējai profesionālai komandai kā braucējs. Kompānija komandu sponsorēja no 1992. līdz 1995. gadam. 1996. gadā komandas sponsorēšanu pārņēma Petit Casino, lielveikalu kafijas veikaliņu ķēde. Šajā laikā komanda bija riteņbraukšanas otrajā divīzijā. 1997. gadā par komandas sponsoru kļuva Casino, iepriekšējā sponsora mātes uzņēmums, kurš darbojās lielveikalu biznesā, ievērojami palielinot budžetu. Lavenī komanda tika pie dalības lielākajās sacensībās, ieskaitot klasiskajās sacensībās. Komandas līderi šajā laikā bija Aleksandrs Vinokurovs, Jāns Kirsipū un Lauri Auss.
Pēc 2006. gada Tour de France 7. posma Rinaldo Nočentini kļuva par līderi pēc veiksmīga atrāviena kopā ar komandas biedru Kristofu Riblonu. Nočentini līdera godu saglabāja astoņus posmus un Ag2r-La Mondiale bija vadībā komandu vērtējumā no 7. līdz 11. posmam un dienu pēc 14. posma.
Exodus
Exodus var būt:
Packava
Packava —  bijusī viensēta Maložinas ciema padomē, Braginas rajonā, Gomeļas apgabalā, Baltkrievijā.
Džets Lī
Biogrāfija
Skolu viņš sāka apmeklēt 8 gadu vecumā un bija vecākais klasē. Džets uzreiz iepatikās skolotājiem, viņš bieži palīdzēja vadīt fiziskās kultūras stundas. Pēc pirmās klases Džetu (tāpat kā citus skolēnus) uz vasaru aizsūtīja uz sporta nometni, kur viņš sāka apgūt ušu. Vēlāk Lī atzinās, ka nokļuvis ušu sekcijā netīšām. Pēc vasaras brīvlaika visi bērni atgriezās mājās, bet Džetam — vienīgajam no vienaudžiem — ieteica turpināt ušu treniņus. No šī brīža Lī katru dienu apmeklēja treniņus. Izejot vairākas atlases, Džets Lī 1972. gadā iekļuva nacionālajā ušu čempionātā un ieguva balvu "Labākais meistars". Pēc šīs uzvaras viņu atbrīvoja no mācībām parastajā skolā un lielāko daļu laika Lī pavadīja sporta zālē, uzlabojot meistarību.
Atgriezies dzimtenē, Lī piedalījās pirmajā Nacionālajā ušu čempionātā jauniešiem (1974). Viņš izcīnīja pirmo vietu daudzcīņā un kompleksos ar Dao zobenu. Džetu Lī sāka trenēt labākie cīņas mākslu meistari, kurus varēja atrast Ķīnā. 1975. gadā, 12 gadu vecumā, Lī aizsūtīja uz Trešā Nacionālā Ušu Čempionāta atlasi. Viņš uzvarēja uzreiz 5 disciplīnās no 5 iespējamām (pretinieki bija pieauguši sportisti). Tajā pašā gadā Džets izcīnīja 4 zelta medaļas Trešajā Čempionātā Pekinā (daudzcīņā, kompleksā bez ieročiem, kompleksā ar šķēpu, kompleksā ar Dao zobenu).
1990. — 2000. gadi
Var atzīmēt arī filmu "Leģenda" (en) (1993) in "Leģenda 2" (en) (1993), kur Džets Lī atveido jaunu kung-fu meistaru Fongu Sai Juku. Šīs divas filmas uzņemtas labākajās austrumu cīņas mākslu filmu tradīcijās un tiek uzskatītas par Honkongas filmu klasiku. Vēl viena filma — "Leģendas dūre" (en) (1994) — sava veida Brūss Lī "Niknās dūres" (en) atveidojums (līdzīgi sižeti).
Privātā dzīve
1999. gadā Džets Lī aprecējās otrriez. Par viņa sievu kļūst Honkongas aktrise Nina Li Čī (en). Pāris audzina 2 bērnus: Džeinu (dzimusi 2000. gadā) un Džadu (2002).
ISO 8601
ISO 8601 ir starptautisks standarts datuma un laika pierakstam, ko izdevusi Starptautiskā standartu organizācija (International Organization for Standardization, ISO). Oficiāli standarts ir nosaukts par "Data elements and interchange formats — Information interchange — Representation of dates and times" ("Datu elementi un apmaiņas standarti — informācijas apmaiņa - datumu un laika attēlojums"). Galvenā ISO 8601 standarta īpašība ir datuma un laika pieraksts, kurā vērtības tiek pierakstītas secībā no svarīgākā uz mazsvarīgāko jeb no lielākā (gads) uz mazāko (sekunde).
Galvenie principi
Datuma un laika vērtības tiek organizētas secībā no svarīgākā uz mazāk svarīgāko: gads, mēnesis (vai nedēļa), diena, stunda, minūte, sekunde un sekundes daļa. Katra vērtība tiek pierakstīta ar fiksētu ciparu skaitu; ja paliek brīvās pozīcijas, tās aizpilda ar nullēm.
Pieraksts var tikt veikts vienā no diviem formātiem: pamatformātā ar minimālu atdalītāju skaitu vai paplašinātā formātā ar atdalītājiem, kas uzlabo lasāmību. Standarts pieļauj defises atdalītāju starp datuma vērtībām (gadu, mēnesi, nedēļu un dienu) un kolu kā atdalītāju starp laika vērtībām (stundu, minūti un sekundi). Piemēram, 2009. gada 1. mēneša 6. dienu var pierakstīt kā "2009-01-06" paplašinātajā formātā vai kā "20090106" pamatformātā, kas neveido pārpratumus. Paplašinātie formāti tomēr ir ieteicamāki, jo daži pamatformāti var radīt pārpratumus.
Nedēļu datumi
Nedēļas kārtas numuru var noteikt, saskaitot ceturtdienas no gada sākuma.
Laika joslas
Ja kopā ar laiku nav dota informācija par laika joslu, tad jāuzskata, ka laiks ir pierakstīts lokālajā laika joslā. Lai gan to var droši lietot cilvēki noteiktā apgabalā, sazinoties starp dažādām laika joslām, var rasties pārpratumi, tādēļ parasti tiek norādīta laika josla, izmantojot standarta pierakstu.
Nogrieztais pieraksts
Standarta redakcija ISO 8601:2000 ļāva nogriešanu (ja ir vienošanās), kur vadošos datuma vai laika komponentus varēja atmest. Tas pieļāva izmantot divu ciparu gadus: YY-MM-DD un YYMMDD. Šis pretrunīgais formāts tika atcelts ISO 8601:2004.
Austrumķīnas jūra
Austrumķīnas jūra (zh, Dōng Hǎi — ‘Austrumu jūra’; ko, Dong Jungguk Hae; ja, Higashi Shina Kai) ir Klusajam okeānam piederīga malas jūra, apskalo Ķīnu, Korejas pussalas dienvidus un Japānas arhipelāga dienvidaustrumus. Ķīnā dēvē par Austrumu jūru, bet Korejā dažkārt — par Dienvidu jūru — vairāk gan attiecinot uz Korejas piekrastes ūdeņiem.
Austrumķīnas jūra ir salīdzinoši sekla, to ar nogulumiem aizpilda no Ķīnas plūstošās lielās upes. Ūdens virsējā slāņa temperatūra februārī 7 līdz 16 °C, augustā 27 līdz 28 °C, sāļums 30—34,5 ‰, pie upju ietekām — 5—10 ‰. Plūdmaiņas sasniedz 7,5 metru augstumu. Rietumu piekraste nelīdzena, sekla, gar piekrasti daudz sēkļu, klinšu, ūdens duļķains.
Stewart Grand Prix
Stewart Grand Prix bija Formula 1 autosacīkšu komanda, kuru dibināja trīskārtējais Formula 1 čempions Džekijs Stjuarts. To atbalstīja Ford koncerns, kurš 1999. gadā iegādājās visu komandu un pārsauca to par Jaguar Racing.
Lielās Piektdienas zemestrīce
Zemestrīce
Pulksten 17:36 (3:36 no rīta pēc Griničas laika), lūzuma līnija, kas atradās netālu no Koledžas fjorda Prinča Viljama šaurumā starp Klusā Okeāna un Ziemeļamerikas plātnēm, negaidīti sāka pārvietoties. Zemestrīce turpinājās trīs vai piecas minūtes. Okeāna pamatne izkustējās un izraisīja cunami, kas noveda pie liela upuru skaita un īpašumu bojājumiem. Zemes vertikālā pārvietošanās par 11,5 metriem ietekmēja zemes virsmu 250 000 km² platībā.
Citur Aļaskā
Lielākā daļa pilsētu, kas atrodas Prinča Viljama šaurumā, it īpaši galvenās ostas, bija smagi izpostītas seismiskās aktivitātes, cunami un ugunsgrēku dēļ. Valdezas pilsēta bija pilnībā iznīcināta, un pēc tam to pārvietoja par 4 km uz rietumiem. Dažas inuītu apmetnes, kuras atradās tuvu jūrai, tika pilnībā iznīcinātas.
Andamanu un Nikobaru Salas
Vēsture
Pēc Indijas neatkarības iegūšanas 1947 gadā Andamanu un Nikobaru Salas palika Indijas pakļautībā. 1956. gadā pēc Indijas štatu reformas salas kļuva par apvienoto teritoriju.
Iedzīvotāji
Salu iedzīvotāju vairums sastāda ieceļotāji un viņu pēcteči no Indijas un Šrilankas, kas masveidā sāka ieceļot kopš 1950. gadiem. Pirmiedzīvotāji ir palikuši aptuveni 25 000, daļa no tiem vēl joprojām dzīvo izolēti no ārpasaules. No sākotnējām (1850. gados) divpadsmit cilšu grupām mūsdienās ir palikušas tikai sešas.
Andamanu salu cilšu grupas:
Tiskādu ezers
Krastos apdzīvotās vietas: Vecružina (dienvidaustrumu), Tiskādi, (dienvidrietumu), Groveriški (ziemeļrietumu) un Špēli (ziemeļaustrumu). Ir atpūtas vietas, peldvietas.
2008. gada Pasaules čempionāts hokejā
A grupa
tiek 2009. gada PČ augstākajā divīzijā.
tiek pazemināta uz 2009. gada PČ 2. divīziju.
B grupa
tiek pazemināta uz 2009. gada PČ 2. divīziju.
Klods Monē
Biogrāfija
Klods Monē dzimis Parīzē. Kad viņam bija pieci gadi, ģimene pārcēlās uz dzīvi Havrā, Normandijā. Monē tēvs vēlējās viņu iesaistīt darbā ģimenes pārtikas preču veikalā, tomēr tas viņam neizdevās. Monē pievērsās glezniecībai. 16 gadu vecumā iepazinās ar gleznotāju Eiženu Budēnu (Eugène Boudin), kuram patika gleznot brīvā dabā, Normandijas jūrmalā. Viņš Klodam Monē iemācīja brīvdabas glezniecības tehniku.
Miris no plaušu vēža.
Marks Habšeids
Karjera
Viņš spēlējis 1982. gada Pasaules junioru čempionātā. 1981. gadā viņš tika draftēts NHL, viņu draftēja Edmontonas "Oilers". Nākamajā sezonā Edmontonas rindās aizvadot 7 spēles un gūstot 4 punktus. Pēc tam Edmontonā viņš nospēlēja vēl 4 sezonas un tad viņš tika aizmainīts uz Minesotas "North Stars", kur viņš nospēlēja 4 sezonas. Vēlāk viņš spēlēja arī Detroitas "Red Wings" (2 sezonas) un Kalgarī "Flames" (1 sezonu). Kanādas izlases sastāvā viņš piedalījās 1988. gada ziemas olimpiskajās spēlēs un 1992. gada Pasaules čempionātā. Savu spēlētāja karjeru viņš beidza 1996. gadā - DEL līgas klubā Augsburgas "Panther". Jau aiznākamajā sezonā viņš sāka savu trenera karjeru 2 sezonas trenējot Rietumu Hokeja Līgas klubu Kemlūpas "Blazers", pirms viņš kļuva par Kanādas izlases treneri viņš 4 sezonas trenēja citu RHL klubu Kelovnas "Rockets".
Naturālais logaritms
Ir pareizas šādas vienādības:
Visiem reāliem x
Logaritmiskā atvasināšana
Dažreiz naturālie logaritmi tiek izmantoti lai atvasinātu kādu funkciju. Piemēram,.
Torgelova
Torgelova ir pilsēta Vācijā, Mēklenburgā-Priekšpomerānijā, uz dienvidiem no Ikermindes pie Ikeres upes. Āmtes centrs. Rakstos pirmoreiz minēta 1281. gadā. Pilsētā dislocēta Vācijas 41. mehanizētā kājnieku brigāde (Panzergrenadierbrigade 41 „Vorpommern“). Pie pilsētas - arheoloģijas muzejs Ukranenland.
Olaine (stacija)
Stacijā pietur elektrovilcieni maršrutā Rīga—Jelgava, bet piektdienu vakaros un svētdienu pievakarē — dīzeļvilciens uz Liepāju, kas atpakaļceļā Olainē pietur sestdienu rītos un svētdienu vakaros. Atsevišķos gadījumos elektrovilcieni kursē tikai līdz Olaines stacijai. No 2015. gada 1. jūnija Olaines stacijā darbdienās apstājas dīzeļvilcieni Rīga—Dobele un Dobele—Rīga.
SES-4
SES-4 tika palaists 19:36:36UTC ar nesējraķeti Proton-M/Briz-M no Baikonuras kosmodroma 39. starta laukuma. Pavadonis no dzinējbloka Briz-M atdalījās pēc 9 stundām 12 minūtēm un tika ievadīts ģeostacionārajā pārejas orbītā. KazSat-2 ar Briz-M tālāk devās uz ģeostacionāro orbītu.
Elektronika
Vēsture
Bet elektroniskajām lampām bija nozīmīgi trūkumi. Tas galvenokārt ir lielais izmērs un lielais enerģijas patēriņš (kas bija kritiski svarīgs portatīvajām ierīcēm). Tāpēc sāka attīstīties cietvielu elektronika, un par elementu bāzi sāka izmantot diodes un tranzistorus.
Sergejs Polonskis
Sabiedriskās aktivitātes
Polonskis dažādos laikos ir bijis un šobrīd ir vairāku Valsts struktūru loceklis: Mēra un Maskavas vadības bisnesa padome (2001. — 2005. g.), darba devēju organizācija "Деловая Россия" (2001. — 2010. g.). 2003. gadā ievēlēts Krievijas biznesa un uzņēmējdarbības akadēmijas (RABIP) viceprezidenta amatā. 2004. gadā tika ievēlēts par viceprezidentu sabiedriskajā apvienībā profesionāliem vadītājiem "Starptautiskais labāko jaunā laikmeta vadītāju klubs". 2005. gadā bija viens no Krievijas Būvnieku asociācijas dibinātājiem un šobrīd ieņem priekšsēdētāja pirmā vietnieka amatu.
Situācija ar dzīvojamo ēku kompleksu "Kutuzova jūdze"
Šobrīd SAFC paši pabeidz celtiecības darbus dzīvojamo ēku kompleksā "Kutuzova jūdze". Ekspluatācijā jau ir nodots korpuss 2ABV, gandrīz ir pabeigts 13. un 14. korpuss, tuvākajā laikā tiks atsākti darbi 18. korpusā.
Personīga dzīve
Polonskis dzīvo civillaulībā un viņa sievas vārds ir Olga Deripasko.
Konstantinopoles krišana
Pēc kāpšanas tronī 1451. gadā sultāns Mehmeds II bizantiešus apdraudēja ar jaunu fortu uzbūvēšanu Dardaneļos. 5. aprīlī viņš pilsētu aplenca ar 80 līdz 200 tūkst. vīru lielu karaspēku. Pilsētu aizsargāja 7 tūkst. karavīru, no kuriem 2 tūkst. bija citu valstu karaspēks. Uzbrukuma sākumā osmaņi veica spēcīgu artilērijas apšaudi pilsētas mūriem, bet mazākas osmaņu vienības ieņēma nocietinājumus ap pilsētu. Osmaņiem uzreiz neizdevās pilnībā aplenkt pilsētu, jo Zelta raga līcim priekšā bija novilkta milzīga ķēde un pilsētu paspēja sasniegt četri kristiešu kuģi. Mehmeds savus kuģus pārvilka pa sauszemi uz ieeļļotiem baļķiem, tādējādi apejot milzīgo ķēdi. Bizantiešu mēģinājums osmaņu kuģus sakaut ar grieķu uguni neizdevās un osmaņi pilnībā ielenca pilsētu.
Kaujas iznākums
Lai arī Mehmeds II atļāva izvarošanas un laupīšanas, viņš ātri mainīja savu lēmumu pēc tam, kad redzēja, ka diženās celtnes tiek bojātas un aizliedza vardarbību 24 stundu laikā. Diemžēl līdz tam jau liela daļa iedzīvotāju bija izvaroti, nolaupīti vai nodoti verdzībā. No aptuveni 50’000 iedzīvotājiem tikai apmēram puse bija palikuši neskarto, kad Mehmeds izdeva rīkojumu par vardarbības pārtraukšanu.
Tiklīdz pilsēta bija droša, Mehmeds ienāca pilsētā īpašā ceremonijā, kur vietējie iedzīvotāji viņam nesa ziedus.
Hermanis Matisons
Atgriešanās Latvijā
Divdesmito gadu pirmajā pusē atgriežas Latvijā un jau kopš 1921. gada aktīvi iekļaujas šaha dzīvē. Matisons daudz spēlē dažādos turnīros (arī ātrspēles un korespondencšaha), sniedz simultānspēles seansus, vada šaha nodaļas dažādos laikrakstos un žurnālos, pievēršas šaha kompozīcijai. 1922./23. gadā uzvar II Rīgas šaha biedrības meistarībā Rīgā.
Windows Home Server
Home Server Console
Ar Windows Home Server konsoles palīdzību ir iespēja veikt visas svarīgākās Home Server funkcijas, proti:
2004. gada Indijas okeāna zemestrīce
2004. gada Indijas okeāna zemestrīce bija zemūdens zemestrīce, kura notika, pulksten 07:58:53 pēc vietējā laika (00:58:53 pēc Griničas laika zonas). Tās epicentrs bija Indijas okeānā, apmēram 70 kilometrus uz rietumiem no Sumatras. Zinātniekiem šī zemestrīce ir pazīstama kā Sumatras—Andamānu zemestrīce. Zemestrīce izraisīja cunami, kuru bieži dēvē par Āzijas cunami, un tas izraisīja vienu no moderno laiku vēsturē postošākajām katastrofām. Bojā gājušo skaits tiek vērtēts starp 230 000 un 280 000 upuru.
Zemestrīces izcelšanās
Zemestrīcei bija neparasti liela ģeogrāfiskā izplatība. To izraisīja divu tektonisko plātņu pārvietošanās par 15 metriem gar apmēram 1200 km garu lūzuma līniju — subdukcijas zonu, kur Indijas plātne paiet zem Birmas plātnes. Pēc zemestrīces tika konstatēts, ka Indijas plātne iegrima par diviem metriem. Pārvietošanās notika divās fāzēs ar dažu minūšu starpību. Seismogrāfiskie dati norāda uz to, ka pirmajā fāzē radās apmēram 400 km garš un 100 km plats lūzums, kurš atrodas 30 km dziļumā zem jūras gultnes — šis ir lielākais reģistrētais zemestrīces izraisītais lūzums. Lūzums veidojās ar ātrumu 2 km/s jeb 7200 km/h, sākoties pie Ačehas salas krastiem un pārvietojoties uz ziemeļrietumiem. Pēc aptuveni 100 sekunžu ilgas pauzes sekoja otrā zemestrīces fāze, kuras laikā lūzums turpinājās Andamanu un Nikobaru salu virzienā.
Indijas plātne ir Indoaustrālijas plātnes daļa, kura atrodas zem Indijas okeāna un Bengālijas līča un pārvietojas ar ātrumu 6 cm/gadā. Indijas plātne satiekas ar Birmas plātni Zundas lūzumā. Šajā punktā Indijas plātne paiet zem Birmas plātnes, uz kuras atrodas Nikobaru salas, Andamanu salas un Sumatras ziemeļi. Kā tas ir raksturīgi subdukcijas zonām, Indijas plātne šeit paslīd aizvien dziļāk zem Birmas plātnes, līdz ieži izkūst, veidojoties magmai, un daļai magmas un gāzu iznākot ārā caur vulkānu atverēm.
Pēcgrūdieni un citas zemestrīces
Nākamajās dienās tika ziņots vēl par daudziem pēcgrūdieniem, kuru epicentri bija jūtami Andamanu un Nikobaru salu rajonā. Lielākais pēcgrūdiens bija 8,1 balles spēcīgs. Pārējie pēcgrūdieni bija līdz 6,6 balles spēcīgi un turpinājās līdz 10. janvārim (turpinās diskusijas, vai arī vēlākās zemestrīces šajā reģionā nav uzskatāmas par pēcgrūdieniem).
Cunami raksturojums
Pēkšņā vertikālās pamatnes izkustēšanās par dažiem metriem iekustināja milzīgu ūdens masu, kas arī izsauca cunami. Cunami, kurš izraisa postījumus tālu no savas rašanās vietas, dažreiz sauc par "telecunami", un to visdrīzāk parasti izsauc ūdens gultnes vertikālā kustība, nevis horizontālā kustība.
Cunami seklā ūdenī uzvedas citādi nekā dziļā ūdenī. Dziļā ūdenī cunami veido nelielu vilni, kurš parasti pārvietojas ar ātrumu no 500 līdz 1000 km/h; seklā ūdenī tuvu krastam, cunami palēnina ātrumu līdz pat 10 km/h un izveido lielos, iznīcinošos viļņus. Zinātnieki, kuri pētīja postījumus Sumatrā, secināja, ka vilnis sasniedza no 24 līdz 30 metru augstumu.
Paša cunami viļņa enerģija bija apmēram 5 megatonnas. Tā ir apmēram divas reizes lielāka enerģija nekā visu izmantoto sprāgstvielu enerģija Otrajā pasaules karā kopā (ieskaitot abas atombumbas). Daudzās vietās vilnis ieplūda pat 2 km iekšzemē.
A Broken Frame
A Broken Frame ir Depeche Mode otrais studijas albums, kas pēc pašas grupas mūziķu domām nav izturējis laika pārbaudi. Albums ir ievērojams ar to, ka dziesmu komponista funkcijas pēc Vinsa Klarka aiziešanas no grupas uzņēmās Martins Gors un albums tika ierakstīts trijatā, nepiedaloties jaunpieņemtajam grupas dalībniekam Alanam Vailderam. Albumam salīdzinājumā ar savu priekšgājēju "Speak and Spell" raksturīgs drūmāks skanējums.
Ārstniecības baldriāns
Ārstnieciskās īpašības
Viduslaikos to lietoja arī epilepsijas ārstēšanā, tomēr mūsdienu medicīna šādu lietojumu vairs neatzīst.
16. aprīlis
Vārda dienas
Alfs, Bernadeta, Mintauts
Seto jūra
Vēsture
Kopš aizvēsturiskiem laikiem Iekšējā jūra kalpojusi par ērtu pārvietošanās ceļu starp salām un gar krastiem, kā arī no Japānas uz Ķīnu un Koreju. Pat mūsdienās, pēc ērta lielceļu un dzelzceļu tīklu izbūves Iekšējā jūra joprojām ir nozīmīga transporta maģistrāle.
Tā kā Iekšējā jūra kalpoja par stratēģiski nozīmīgu transporta ceļu, agrākajiem vietvalžiem nereti bija pašiem sava kara flote savu interešu nodrošināšanai. Šādas flotes dēvēja par suigun (水軍, ūdens armija) - jeb vienkārši par pirātiem. Feodālajā periodā suigun pārņēma varu lielākajā daļā piekrastes teritoriju.
Navasa
Navasa (en) ir maza neapdzīvota saliņa Karību jūrā. Izvietojusies Jamaikas šaurumā starp Jamaiku un Haiti 160 km uz dienvidiem no ASV karabāzes Gvantanamo līcī Kubā. ASV uzskata Navasas salu par savu teritoriju, bet uz to pretenzijas ir izteikusi arī Haiti. Statistiski šī sala ietilpst ASV Mazajās Aizjūras Salās.
Cinks
Cinks ir ķīmiskais elements ar simbolu Zn un atomskaitli 30. Tas ir zilganpelēks, amfotērs metāls. Cinks ir samērā aktīvs metāls, tāpēc dabā nav sastopams brīvā veidā. Tas reaģē ar skābēm, veidojot attiecīgo skābju sāļus un ūdeņradi, un ar sārmiem, veidojot cinkātus. Cinku iegūst, reducējot oksīdu un sulfīdu rūdas. Cinkam ir relatīvi zema viršanas temperatūra, tāpēc to iegūst, kondensējot tā tvaikus. Cinku lieto galvenokārt pārklājumiem (cinkotais skārds), sakausējumiem (misiņš) un baterijām. Savienojumos cinkam parasti ir vērtība 2; īpašos gadījumos 1. Nelielās devās cinks ir nepieciešams dzīvības uzturēšanai; par laimi, tas ir sastopams vairumā pārtikas produktu. Visvairāk tas ir sastopams gaļā, zivīs, pākšaugos un pilngraudu labības graudos. Īpaši bagātas ar cinku ir ķirbju sēklas.
Japāņu jūra
Pēdējā ledus laikmetā, kad jūras līmenis bija zemāks, Japānas jūra bija norobežota, tā bija ezers.
Fokker 50
Apraksts
Fokker 50 projekts tika aizsākts pēc tam, kad pieprasījums pēc Fokker 27 vecākā brāļa, kas ražošanā ir kopš 1958. gada, jau sāka samazināties. Tad 1980. gadā Fokker pārvaldība, īpaši Frans Swarttouw, nolēma, ka gaisa kuģis ar aerodinamisku un aviācijas atjauninājumu, ko varētu iegūt gan no Fokker 27 un Fokker 28, ir saprātīgs un labs variants jauna dizaina izveidei Fokker 50. Projekts sākās 1983. gadā. Par jauno lidmašīnas tipu pirmie ieinteresējās DLT un Ansett Airlines of Australia.
Rakstnieks
Rakstnieks vai rakstniece ir persona, kas veido daiļliteratūru, tas ir, raksta romānus, noveles, stāstus, lugas un tamlīdzīgus darbus. Rakstniekus nereti dēvē arī par literātiem, lai gan ar šo terminu apzīmē arī literatūrzinātniekus, literatūras kritiķus un tulkotājus, kas var arī nebūt rakstnieki. Nievājošā formā rakstnieki var tikt saukti arī par skribentiem.
Silikātu minerāls
Silikātu iedalijums
Tā kā silikātu klasē ietilpst liels skaits minerālu, tos nepieciešams iedalīt smalkāk. Silikātus iedala pēc kristāliskās struktūras īpatnībām. Ir vairākas silikātu klasifikācijas sistēmas, no kurām bieži lieto šādu iedalījumu sešos tipos (saskaņā ar veco Danas minerālu klasifikācijas sistēmu):